THG บวกแรง 8% “ออลไทม์ไฮ” จับตางบ Q1/65 โตเด่น รับรายได้รักษา-ตรวจเชื้อโควิดพุ่งหนุน
THG บวกแรง 8% “ออลไทม์ไฮ” จับตางบไตรมาส 1/65 โตเด่น รับรายได้รักษา-ตรวจเชื้อโควิดพุ่งหนุน โบรกเล็๋งอัพกำไรปีนี้ขึ้นจาก 320 ลบ.
THG บวกแรง 8% “ออลไทม์ไฮ” จับตางบไตรมาส 1/65 โตเด่น รับรายได้รักษา-ตรวจเชื้อโควิดพุ่งหนุน โบรกเล็๋งอัพกำไรปีนี้ขึ้นจาก 320 ลบ.
18 มี.ค. 2565

ผู้สื่อข่าวรายงานว่า วันนี้(16มี.ค.65)ราคาหุ้นบริษัท ธนบุรี เฮลท์แคร์ กรุ๊ป จำกัด (มหาชน) หรือ THG ณ เวลา 11:09 น. อยู่ที่ระดับ 66.50 บาท บวก 5.00 บาท หรือ 8.13% ด้วยมูลค่าซื้อขาย 325.70 ล้านบาท ราคาหุ้นสูงสุดตั้งแต่เข้าตลาดเมื่อวันที่ 7 ธ.ค.2560

โดยก่อนหน้านี้(23ก.พ.65)นายแพทย์ธนาธิป ศุภประดิษฐ์ ประธานเจ้าหน้าที่บริหาร THG เปิดเผยผ่านรายการ “ข่าวหุ้น” ออกอากาศทางช่อง 9 MCOT HD หมายเลข 30 เปิดเผยว่า แนวโน้มผลประกอบการในปี 2565 ยังเติบโตต่อเนื่องจากปี 2564 ที่ผ่านมา เนื่องจากในช่วง 2 เดือนแรกของปีนี้สถานการณ์การแพร่ระบาดของเชื้อโอไมครอนปรับตัวเพิ่มขึ้น ซึ่งคล้ายกับในช่วงปีก่อนที่เป็นสายพันธุ์เดลต้า ทำให้บริษัทมีรายได้ทั้งจากการตรวจวินิจฉัย และการรักษาพยาบาล
ขณะที่ในช่วงครึ่งปีหลัง หากสถานการณ์โควิดเริ่มคลี่คลาย บริษัทยังคงมองหาผลิตภัณฑ์ใหม่ๆ เพื่อออกมาทดแทน แต่อย่างไรก็ตาม คาดว่าการแพร่ระบาดจะยังไม่ลดลงต่ำเป็นศูนย์ แต่จะทยอยปรับตัวลดลง ซึ่งในส่วนของประกันสุขภาพจะเข้ามามีบทบาทมากขึ้น โดยจะเป็นการสร้างสมดุลระหว่างการเจ็บป่วยกับผู้ให้บริการ
แนะนำให้ประชาชนระวังแต่ไม่ตระหนก โดยปัจจุบันเราอยู่กับโควิดมาเกือบ 2 ปีแล้ว จนคุ้นเคยแล้ว ดังนั้นแค่ระมัดระวังตัว และอย่าตระหนกจนเกินไป ถ้าตรวจพบเชื้อแต่ร่างกายแข็งแรง และมีบ้านที่เป็นสัดส่วนก็สามารถกักตัวรักษาที่บ้านได้ทันที ส่วนผู้ป่วยที่มีโรคประจำตัว ก็ควรเข้ารับการรักษาที่เหมาะสม
บล.โนมูระ พัฒนสิน ระบุในบทวิเคราะห์(21 ก.พ.2565) ว่า แนวโน้มไตรมาส 1/2565 ดีกว่าไตรมาส1/2564 และกำไรสุทธิปี 2565 มี upside ในเบื้องต้นไตรมาส1/2565 คาดว่าผลการดำเนินงานของ THG จะมีกำไรใกล้เคียงไตรมาส 4/2564 และดีกว่าไตรมาส 1/2564 ที่ขาดทุนสุทธิ 215 ล้านบาท เนื่องจากคาดว่าธุรกิจ รพ. จะยังมีรายได้เกี่ยวกับ COVID จากการรักษาผู้ป่วยทั้งใน Hospitel จำนวน 2,000 เตียง และ รพ.สนาม 3 แห่ง จำนวน 700 เตียง ประกอบกับช่วงเดือน ก.พ.2565 ยอดผู้ป่วยใหม่ที่เร่งตัวขึ้น ทำให้ Hospitel มีอัตราครองเตียงเพิ่มขึ้นต่อเนื่อง
นอกจากนี้คาดว่า THG จะรับรู้รายได้บริการฉีดวัคซีนโมเดอร์น่าเพิ่มขึ้นจากไตรมาส 4/2565 ทั้งนี้มีแนวโน้มปรับเพิ่มกำไรสุทธิปี 2565 ขึ้นจาก 320 ลบ. หลังร่วมประชุมนักวิเคราะห์กับผู้บริหาร THG เมื่อวันที่ 3 มี.ค.2565
โดยคงคำแนะนำ Neutral สำหรับ THG (TP 22F ที่ 33 บาท) เพื่อรอฟังเป้าหมายการดำเนินงานในปี 2565 จากการประชุมนักวิเคราะห์ฯ ประกอบกับ แนวโน้มไตรมาส 1/2565 ยังมีผลบวกของรายได้เกี่ยวกับ COVID เป็นสัดส่วนสูง ทำให้กำไรสุทธิปี 2565 จะมี upside เนื่องจากเราไม่รวมรายได้เกี่ยวกับ COVID จากการรักษาและตรวจเชื้อฯในประมาณการปัจจุบัน